For the Boys

For the Boys er en amerikansk filmmusikal og dramafilm fra 1991, regissert av Mark Rydell. Filmen ble adaptert av Marshall Brickman, Neal Jimenez og Lindy Laub, basert på en fortelling av Jimenez og Laub. Originalmusikken ble komponert av Dave Grusin. Blant skuespillerne er blant andre Bette Midler, James Caan, George Segal, Patrick O'Neal, Christopher Rydell, Arye Gross, Norman Fell og (en da ukjent) Vince Vaughn i spillefilmdebuten sin. Midler spiller hovedrollen som Dixie Leonards, en artist som underholder soldater ved fronten. Gjennom tre kriger har hun gjøglet for soldatene, sammen med makkeren Eddie Sparks (Caan).

På samme måte som i The Rose (1979), Midlers filmdebut som også var regissert av Rydell, er handlingen fiktiv. Skuespilleren Martha Raye påsto imidlertid at Midlers rollefigur mer eller mindre var basert på livet hennes og arbeidet med United Service Organizations. Hun saksøkte filmen for dette, men tapte saken. Flere mente også at Caans rollefigur var basert på skuespilleren Bob Hope.

For the Boys fikk blandet mottakelse, og har 38 % på Rotten Tomatoes basert på 13 filmanmeldelser (per 7. november 2015). Den fikk også blandet kritikk i Norge; Aftenposten gav terningkast 6, mens Dagbladet gav terningkast 2.For the Boys på Dagbladet. Besøkt 7. november 2015. Bette Midler vant imidlertid en Golden Globe og ble nominert til Oscar for beste kvinnelige hovedrolle for rolleskildringen sin.For the Boys på Golden Globes nettside. Besøkt 7. november 2015. Filmmusikken består av mange covre av klassiske låter, blant annet «Come Rain or Come Shine», Frank Loessers «Baby, It's Cold Outside», «P.S. I Love You», «I Remember You», «Every Road Leads Back To You» og The Beatles' «In My Life».

I 2011 ble filmen satt opp som en musikal av Aaron Thielen og Terry James. Den hadde premiere i Lincolnshire, Illinois. 

 Sammendrag 
På begynnelsen av 1990-tallet har en pensjonert entertainer Dixie Leonard forpliktet seg til å delta på en Hollywood-seremoni som sendes live for å hedre henne og hennes mangeårige show biz-partner Eddie Sparks. Men det meste av filmen vises gjennom en rekke tilbakeblikk.

Dixies historie begynner i løpet av andre verdenskrig, når hun får tilbud om å underholde militære tropper utenfor USA. Men Dixies ektemann blir drept i kamp, og Dixie må forsørge seg selv og deres unge sønn Danny.

 Medvirkende 
 Bette Midler som Dixie Leonard
 James Caan som Eddie Sparks
 George Segal som Art Silver
 Patrick O'Neal som Shephard
 Christopher Rydell som Danny Leonard
 Arye Gross som Jeff Brooks
 Norman Fell som Sam Schiff
 Rosemary Murphy som Luanna Trott
 Bud Yorkin som Phil
 Dori Brenner som Loretta
 Jack Sheldon som Wally Fields
 Karen Martin som Victoria Lee
 Shannon Wilcox som Margaret Sparks
 Michael Greene som Maj. Gen. Scott
 Melissa Manchester som Corrine
 Steven Kampmann som Stan Newman
 Vince Vaughn hadde filmdebuten som en soldat.

 Priser og nominasjoner 
 Vant
 Golden Globe for beste kvinnelige hovedrolle i en musikal eller komedie (Bette Midler)

 Nominert
 Oscar for beste kvinnelige hovedrolle (Bette Midler)
 Golden Globe for beste originalmsuikk (Dave Grusin)

 Filmmusikk 
De fleste sangene som ble brukt er fra riktig tidsalder, mens noen av dem ble skrevet etter handlingen i filmen.
«Billy-a-Dick» (Bette Midler)
«Stuff Like That There» (Bette Midler)
«P.S. I Love You» (Bette Midler)
«The Girl Friend of the Whirling Dervish» (musikk: Harry Warren, tekst: Al Dubin og Johnny Mercer)
«I Remember You/Dixie's Dream» (Bette Midler og James Caan)
«Baby, It's Cold Outside» (Bette Midler og James Caan)
«Dreamland» (musikk: Dave Grusin, Alan Bergman og Marilyn Bergman)
«Vickie and Mr. Valves» (skrevet av Lenny La Croix)
«For All We Know» (Bette Midler)
«Come Rain or Come Shine» (Bette Midler)
«In My Life» (Bette Midler)
«I Remember You» (Bette Midler)
«Every Road Leads Back to You» (Gary Le Mel, Bette Midler)

 Referanser 

 Eksterne lenker 


Kategori:Filmer fra 1991
Kategori:Dramafilmer fra USA
Kategori:Filmkomedier fra USA
Kategori:Filmmusikaler fra USA
Kategori:Engelskspråklige filmer